Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az országgyűlési biztos a 33/1997. (XI. 12.) MKM rendelettervezet elemzése során jutott arra a következtetésre, fennáll a veszélye annak, hogy a rendelet alapján a kiemelt tudományos fokozattal rendelkező vezető oktatók meghatározott
Paragraph Index: 105

Az országgyűlési biztos a 33/1997. (XI. 12.) MKM rendelettervezet elemzése során jutott arra a következtetésre, fennáll a veszélye annak, hogy a rendelet alapján a kiemelt tudományos fokozattal rendelkező vezető oktatók meghatározott oktatási feladatok teljesítése esetén sem részesíthetők a központi pótlék teljes összegében, eltérően a többi oktatótól. A szabályozásnak ez a tervezett módja a tudományos élet szabadságával összefüggésben alkotmányos visszásságot okozott volna a munkához való jog megsértése miatt (OBH 10358/1997). Hasonlóan hátrányos megkülönböztetést tárt fel az országgyűlési biztos vizsgálata a veszélyes sugárzásnak kitett munkahelyen dolgozó köztisztviselők és közalkalmazottak között. A vizsgálat eredménye szerint a köztisztviselők ugyanannak a munkának az ellátásáért nem kapják meg azt a pótlékot, amely a közalkalmazottaknak jár. Az országgyűlési biztos megállapította, hogy ez az eljárás alkotmányos visszásságot okozott a munkához való joggal összefüggésben (OBH 2019/1995). Az átfogó honvédelmi vizsgálat több vonatkozásban is érintette a munkához való jogot. A vizsgálat során kiderült, hogy a feladatkörök és szolgálati idő összhangjának megteremtése nem történt meg, ezért a túlszolgálat nem kivételes, hanem általános gyakorlat. Bizonytalan továbbá a túlszolgálat ellentételezésének szabályozása, ami lehetőséget teremt az ilyen típusú szolgálat megfizetésének elmaradására. 4.13. A legmagasabb szintű testi és lelki egészséghez való jog Alkotmány 70/D. §

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes